Indigirka (kuksa)

Indigirka ( rossiavon Индигирка, yakutavon Индигиир ) tir bost valentrone Sibiria koe Saxa Sokasane ke Rossia. Abrotcafa gu 1726 km-,  dem bostxo vas 360 000 km² is celack vas 1 850 m³/v-. Va Sibira Bira ke Arktika Welfa konir.

 Tawavopa 
Klita ke Indigirka kovoon ice Tuora-Yuriax kuksa isu Tarin-Yuriax koe Xalkan jaka tigir. Salt tir lentaf koe Oymyakon azekexa lize Oymyakon wida ( ano fentaxo ke winta ) tigir, aze va Tcerski jaka koe abrotcafa vristafa krantoza beetcuson remnir. Bost wan lentnir, va naelafu ivamu gaber aze va Moma jaka remnir aze va azeka ke Ronefa Sibira artnir aze va Sibira Bira konir, tazukason va riskapa.

Za koe Ust-Nera va bost remenir. Arte toloyo xo Indigirka bost non tir rototan. Kaike rawistaxo kale Moma, totapa kal artexo rolapid.

 Bostxo 
Vegungafo bostxo tid roneon telo ke Alazeya bost, is geroneon telo ke Kolima, is geeon telo ke Oxota, ise talteon telo ke Yana.

 Kovoa 

 Lavopa 
Vertuma ke Indigirka bost tir noldakorafa.

Tapugal ke bost va anyustoy aksat gitiskir, mali saneaksat kali alubeaksat ok dace teveaksat.

Bost zo rototan wali teveaksat is saneaksat moe 1154 km mal artexo kal kovoaxo ke Moma kuksa.

 Patectoy 
Indigirka bost va gola konir lize taiga aala tir felisa aze kadar aalafa ruga aze vanpir rugacka pok krimta. To ana fentafa gola ke winta tir, acum abica lava koe tapsid tigir numen ant ruxama rotatrid : to gazaxo ke tij is berdava is rucka is luc tir.

 Sanelia 
Mata sanelia koe Indigirka bostxo soker. Antafa widavama tid : Ust-Nera is Xonuu is Belaya Gora is Drujina is Tcokurdax is Tabor.

Ust-Nera bak Stalinugal zo zabduyur, wetce stanjuxo is Gulag pemaxo. Savera va monefo moavaxo va nelkafa tegisaca ke bata bumafa widavama tadler.

 Dere rupel 

Indigirka (kuksa)
Indigirka (kuksa)